tomron87/hebrew-wikipedia-sentences-corpus huggingface dataset:
כך בנושא הפרטיות למשל, המידע הרב הנגיש לגוגל על אנשים רבים ברחבי העולם, הוא חסר תקדים בכמותו ובהיקפו.
המידע משמש את גוגל להצגת פרסומות מותאמות למשתמש ולמיקסום רווחיה מפרסום.
הרווחים הגדולים מפרסום הם אלו שמאפשרים לגוגל להציע את שירותיה בחינם למשתמשים הפרטיים ולאסוף עליהם מידע רב בנוסף חלק מהמידע הנאסף על ידי גוגל הוא היסטוריית החיפושים של המשתמשים שיכול לגרום לבועת הפילטר.
לגבי הצנזורה, ביקורת חריפה כלפי גוגל נשמעה על שיתוף הפעולה שלה עם צנזורת האינטרנט בסין.
מנוע החיפוש אינו מציג תוצאות שאינן מאושרות על ידי הצנזורה בסין עם זאת, גוגל מפעילה שדלנות בארצות הברית במטרה למנוע ממדינות לצנזר את האינטרנט.
ביקורת נוספת כלפי גוגל הושמעה כאשר התגלה שמנוע החיפוש משתמש בעוגיות ארוכות־טווח.
העוגיות מאפשרות לגוגל לשמור מידע על זהות המשתמש, העדפותיו והיסטוריית החיפוש שלו.
תוקף העוגיות הוגבל בתחילה לשנת 2036, אך לאחר הביקורת הודיעה גוגל שתגביל את משך פעולת העוגיות לשנתיים ותצנזר מידע אישי לאחר תאריך זה גוגל מוחקת את כתובות ה־IP של החיפושים שביצעו משתמשים לאחר תשעה חודשים ותוכן עוגיות לאחר שנה וחצי.
על פי דיני זכויות היוצרים, קישור שנעשה ביודעין לאתר המפר זכויות יוצרים עלול להיחשב להפרה תורמת של הזכויות.
כמנוע חיפוש, מקשרת גוגל לאתרים שנסרקו על ידי המנוע שלה מבלי להתחשב בתוכנם.
כדי ליהנות מחסינות משפטית במדינות רבות, ובהן ארצות הברית ומדינות האיחוד האירופי, על מנוע החיפוש למלא אחרי נוהל "הודעה והסרה", שלפיו, בהתקבל הודעה על תוצאת קישור החשודה כקישור לאתר מפר, על מנוע החיפוש להסיר את הקישור.
לאחר שהסירה קישורים החשודים כהפרת זכויות של אתר הסיינטולוגיה ספגה גוגל ביקורת מפעילים בתחום חופש הביטוי, על כך שהיא מצנזרת את תוצאות החיפוש שלה.
במקרים של הסרת קישורים בחשד להפרת זכויות מציגה גוגל הודעה המציינת שתוכן כלשהו הוסר מחשש להפרת זכויות יוצרים.
בנוסף, מעבירה גוגל את תוכן המכתב לגורם נייטרלי, כדי שיחליט אם לפרסם אותו.
ביקורת נוספת כלפי גוגל היא שמנוע החיפוש של גוגל מציג בתוצאות החיפוש תמצית מהאתר, שלעיתים מייתרת את הצורך בגלישה לאתר, התנהגות שפוגעת בבעלי האתר שייצר את התוכן.
Google, Inc קבע בית משפט פדרלי במדינת נבדה כי גרסת המטמון שמחזיקה גוגל אינה מהווה הפרה של זכויות יוצרים.
במקרה אחר, פנה עיתון הניו יורק טיימס לגוגל בבקשה להסיר עותקים של דפי ארכיון של העיתון מגרסת המטמון.
בינואר 2021 חתמה גוגל על הסכם תקדימי מול נציגות של כלי התקשורת של צרפת, לפיו תשלם גוגל לאתרים אלו על השימוש בתוכן שלהם, זאת לאחר חוקים והנחיות שעודכנו בצרפת ובאיחוד האירופי.
על פי הודעת גוגל תשלם לכלי תקשורת במדינה למעלה מ-3 מיליארד דולר במשך 3 השנים הראשונות של ההסכם.
במעמד חתימת ההסכם גוגל כבר כוננה הסכמים בסגנון דומה עם למעלה מ-400 כלי תקשורת ברחבי העולם.
גוגול בורדלו הוא שמה של להקת פאנק אתנית המשלבת פאנק עם פולק צועני וסלאבי ודאב.
הלהקה הוקמה בשנת 1999 בעיר ניו יורק על ידי השחקן והמוזיקאי וה-DJ יוג'ין הוץ (Eugene Hütz), העומד בראשה ואחראי לרוב הטקסט והלחנים של שירי הלהקה.
שמה מגיע משמו של הסופר האוקראיני ניקולאי גוגול, המהווה מקור השראה ללהקה.
שיריהם עוסקים רבות בקבוצות שוליים, כגון פליטים, מהגרים, עובדי ועובדות מין וקבוצות אתניות נרדפות כמו יהודים וצוענים, אך גם ברומנטיקה של חיי הנוודות ואורח החיים הצועני.
יוג'ין הוץ - קולות, גיטרה אקוסטית, כלי הקשה, דלי כיבוי-אש) - אוקראינה
סרגיי ריאבטסיב - ויולה, קולות רקע - רוסיה
תומאס גובינה - באס, קולות רקע - אתיופיה
אליזבת' סאן - כלי הקשה, קולות רקע - הונג קונג-סקוטלנד
פאשה ניומר - אקורדיון - בלארוס
יורי למישב - אקורדיון, קולות רקע - רוסיה
אורן קפלן (לשעבר גיטריסט להקת האחים פורטיס) - גיטרה חשמלית, קולות רקע - ישראל
פמלה גינטאנא ראסיין - כלי הקשה, קולות רקע - אמריקה
הלהקה הופיעה לראשונה בישראל בדצמבר 2009 ב"האנגר 11" בתל אביב ולמחרת במועדון הבארבי.
בשנת 2011 חזרה הלהקה לישראל לשלוש הופעות, שהתקיימו במועדון הבארבי בפברואר-מרץ.
ביוני 2014 הופיעה הלהקה באצטדיון בלומפילד, במסגרת פסטיבל רוקנרולר, ולמחרת הופיעה שוב במועדון הבארבי.
ביוני 2017 חזרה הלהקה לישראל להופעה במועדון הבארבי.
גוֹגיטָה גוֹגוּאָה (בגאורגית: გოგიტა გოგუა; נולד ב-4 באוקטובר 1983) הוא כדורגלן גאורגי המשחק בקבוצת סאמגרלו צ'חורוצקו ובנבחרת גאורגיה.
הוא משחק בעיקר כקשר אך לעיתים הוא מתפקד כבלם.
גוגואה נולד בטביליסי שבגאורגיה הסובייטית (כיום גאורגיה).
לפני הפרסום לו זכה בזכות הופעותיו במדי ספרטק נלצ'יק, שיחק בחימקי ובאולימפי רוסתווי.
הוא הצטיין במדי ספרטק נלצ'יק בעונתה הראשונה בפרמייר ליג הרוסי ובתום העונה היה מבוקש על ידי קבוצת הארטס הסקוטית אך המעבר לא התאפשר בשל בעיות בקבלת רישיון עבודה.
עם חזרתו לרוסיה, שיחק בסאטורן ראמנסקו במשך עונה אחת.
בעונת הוא חתם בפעם השנייה בספרטק נלצ'ק.
גוּגוּש (בפרסית: گوگوش; נולדה ב-1950 בטהראן, איראן) היא זמרת פופ ושחקנית איראנית.
גוגוש נחשבה לזמרת ההקלטות הידועה ביותר בשנות ה-70 של המאה ה-20 באיראן.
בנוסף לעיסוקה במוזיקה, הופיעה בסרטים פרסיים רבים בשנות השישים והשבעים.
לאחר המהפכה באיראן בשנת 1979, ועד שנת 2000, הפסיקה להקליט ולהופיע עקב האיסור על הופעת יחיד של זמרות באיראן.
צעירים גילו אותה מחדש בזכות הקלטות במחתרת (בוטלג) של שיריה גם בארצות שמחוץ לאיראן, במזרח התיכון ומרכז אסיה.
לאחר שעזבה את איראן, היא הופיעה במדיסון סקוור גארדן ובאולמות קונצרטים נוספים ברחבי העולם.
כיום היא מתגוררת בלוס אנג'לס שבארצות הברית וממשיכה באופן חלקי את הקריירה שלה.
יש לה בן יחיד מנישואים קודמים.
גוגי גרנט הייתה זמרת מוזיקה פופולרית אמריקאית.
הייתה ידועה בעיקר בזכות להיטה "The Wayward Wind", שכיכב בראש רשימת הלהיטים בשנת 1956.
גרנט נולדה כמירטל אודרי ארינסברג בפילדלפיה, פנסילבניה.
בגיל 12 עברה עם משפחתה ללוס אנג'לס, קליפורניה, שם התפרסמה בתחרויות שירה ובתוכניות טלוויזיה.
בשנת 1952 החלה להקליט את שיריה הראשונים, תחת השמות "אודרי בראון" ו"אודרי גרנט".
כינוייה "גוגי" ניתן לה על ידי סוכנה בחברת התקליטים תקליטי RCA.
ב-1955 עברה לחברת תקליטים קטנה ואלמונית בשם "Era Records", שם הוקלט שירה הראשון שהפך ללהיט "Suddenly There's a Valley", ונכנס לרשימת עשרת הגדולים של בילבורד באותה שנה.
שנה לאחר מכן, ב-1956 הוציא גרנט שיר נוסף שהיה ללהיט גדול אף יותר, ושבגללו היא זכורה, ה-"The Wayward Wind", שכיכב בראש רשימת הלהיטים במשך מספר שבועות באותה שנה.
מעל למיליון עותקים של השיר נמכרו ברחבי ארצות הברית בלבד, ובאנגליה השיר הגיע למקום התשיעי במצעד הסינגלים הבריטי.
היא הופיעה יחד עם הווארד קיל בגרסת האריך-נגן של המחזמר המפורסם "ספינת השעשועים" בשנת 1958.
למרות שגרנט לא הפסיקה להופיע עד שנת 2010, הפופולריות שלה ירדה כבר בשנות השישים, עם הצלחות מינוריות במהלך הקריירה הארוכה.
"גוגולי גוגולי" (ילדה קטנה בגאורגית) הוא שיר גאורגי מתקופת השלטון הסובייטי, שהוקלט בישראל לראשונה ב-1966 בידי הצמד חדוה ודוד.
השיר זכה להצלחה רבה, לביצועים נוספים בשפת המקור ולגרסאות עבריות, והפך לחלק מהרפרטואר המקובל בקרב הקהילה הגאורגית בישראל, אף על פי שבגאורגיה עצמה הוא כנראה פחות מוכר.
השיר הוקלט בגאורגיה בתקופת השלטון הסובייטי, וכמקובל באומנות המגויסת דאז הוא בעל תוכן פטריוטי המעודד הצטיינות בעבודה ובקרב למען המולדת.
לפי עדותם של חברי הצמד חדוה ודוד הם קיבלו תקליט עם השיר הזה מרבקה מיכאלי באמצע שנות השישים, הקליטו אותו בעצמם בשפת המקור (בעיבוד דוד קריבושי) בתקליט "צמד זמרי עם" שיצא בשנת 1966 בחברת ישראפון, ושזכה להצלחה מרובה.
מאוחר יותר, בסוף שנות ה-60, הוא זכה לגרסה נוספת בגאורגית מפי הצמד אילן ואילנית באלבום "שוב אתכם".
בשנות ה-90 יצאה הקלטה נוספת בפי להקת להקת קולן - הרכב שרוב חבריו הם עולים מגאורגיה ומבצע שירים עבריים וגאורגיים.
לפי עדות חברי הלהקה - הם התוודעו לשיר רק בישראל.
יש הקלטות נוספות של להקות המבצעות שירים בגאורגית באירועים של העדה.
הגרסה הראשונה בעברית הייתה של להקת משמרון מקיבוץ משמרות (בכיכובם של אילנה כרמי ומאיר אריאל)
משנת 1965 שלא יצאה בהקלטה מסחרית.
להקת הגשש החיוור הקליטה גרסה היתולית בעברית בשם "בלדה בשחור על שמשון הגיבור" למילותיו של נסים אלוני ועיבודו של יאיר רוזנבלום, בתקליט התוכנית קנטטה לשווארמה משנת 1969.
חוה אלברשטיין כתבה וביצעה גרסה בשם "שיר מגרש את החושך" שנכלל באלבום "האהבה מאלתרת" משנת 1991. יעל דקלבאום הקליטה גרסת כיסוי לגרסה זו באלבום המחווה של עבודה עברית "שרות חוה אלברשטיין" בשנת 2014.
גרסה נוספת שלא יצאה בהקלטה מסחרית נכתבה בידי אהוד מנור, עובדה בידי מתי כספי ובוצעה על ידי לאה שבת, אופירה יוספי, סימה עמיאל, שלומי שבת, בועז שרעבי, ומתי כספי.
גרסה נוספת שלא יצאה בהקלטה מסחרית נכתבה בידי לאה נאור בשם 'היי גוגולי', כש'גוגולי' הוא גבר.
השיר הוקלט בידי חבורת הזמר מיתרים' משדרות.
תרגום לעברית תעתיק פונטי מקור בגאורגית
המספר גוּגוֹלְפְּלֵקְס הוא 1 ולאחריו גוגול אפסים, או עשר בחזקת גוגול: .
מאחר שבגוגולפלקס יש גוגול ואחת ספרות, יהיה בלתי אפשרי לכתוב או לייצג את כל הספרות של גוגולפלקס בייצוג עשרוני, גם אם כל החומר ביקום היה משמש כדיו ונייר או כדיסקים קשיחים.
אף שגוגולפלקס נראה מספר חריג בגודלו, לפי "המשפט הטיפשי של האריתמטיקה" כמעט כל מספר טבעי גדול מגוגולפלקס.
אף על פי שבמתמטיקה לא נעשה שימוש בגוגולפלקס, כן נעשה שימוש במספרים הגדולים ממנו משמעותית, כגון מספר סקיוז ומספר גרהאם.
ג'ון הורטון קונוויי וריצ'רד ק.
גאי הציעו שהסיומת פלקס תשמש כ-10 בחזקת המספר, כך רצו לצור את המספר גוגולפלקספלקס .
הידוע גם כגוגולדופלקס או גוגולפלקסיאן.
אך אף אחד מן השמות הללו אינו בשימוש רחב, ואף אחד מהם אינו נמצא במילונים.
בשנת 1938 האחיין בן התשע של המתמטיקאי אדוארד קאסנר, מילטון סירוטה, טבע את המונח גוגול שהוא ואז הציע מספר גדול יותר בשם גוגולפלקס שהוא "אחד ואחריו אפסים עד שאתה מתעייף".
קאסנר החליט לאמץ הגדרה רשמית יותר, משום שאנשים שונים מתעייפים בזמנים שונים ולכן קבע את המספר לערך .
ספר אופייני יכול להיות מודפס עם
אפסים (כ-400 עמודים עם 50 שורות לדף ו-50 אפסים בשורה).
ספרים כאלו כדי להדפיס את כל האפסים של גוגולפלקס (כלומר, הדפסה של גוגול אפסים).
אם לכל ספר יש מסה של 100 גרם, יהיה להם מסת כולל של ק"ג.
לשם השוואה, המסה של כדור הארץ היא 5.972× ק"ג, והמסה של גלקסיית שביל החלב נאמדת ב -2.5 x ק"ג.
גוּגוּלֶטוּ סופיה "גוּגוּ" אְמְבָּתָה-רוֹ, MBE היא שחקנית אנגלייה, חברת מסדר האימפריה הבריטית.
נולדה בשם גוּגוּלֶטוּ סופיה אְמְבָּתָה-רוֹ באוקספורד, אנגליה, בתם של פטריק אמבתה, רופא מדרום אפריקה, ואנני רו, אחות לבנה ילידת אנגלייה.
שמה הפרטי גוגו הוא קיצור של השם Gugulethu שפירושו בשפת זולו "הגאווה שלנו".
בצעירותה הצטרפה לתיאטרון הנוער הלאומי.
לאחר מכן, בשנת 2001, עבר להתגורר בלונדון והחלה את לימודיה באקדמיה המלכותית לאמנות הדרמה אותם סיימה בשנת 2004.
היא שיחקה במספר סדרות טלוויזיה בריטיות בהן "Vital Signs", "ספוקס", "דוקטור הו", "Bonekickers".
במקביל שיחקה בהצגות בתיאטרון המלכותי במנצ'סטר.
בשנים 2009–2010 שיחקה בתפקיד אופליה במחזה "המלט" שהוצג בברודוויי.
ב-2010 שיחקה בסדרת הטלוויזיה האמריקאית "סמויים" שיצר ג'יי ג'יי אברהמס לרשת NBC, ב-2011 בסרט הקולנוע "לארי קראון" בבימויו של טום הנקס וב-2012 בתפקיד הנשי הראשי בסדרת המסתורין של רשת FOX, "טאצ'", בתור העובדת הסוציאלית קליאה הופקינס.
ב-2013 שיחקה בתפקיד דיידו אליזבת בל בסרט הקולנוע "בל" וזכתה על תפקידה בפרס השחקנית הטובה ביותר בטקס פרסי הקולנוע הבריטי העצמאי ובהוקרות נוספות.
בשנת 2014 שיחקה בתפקיד הראשי בסרט "Beyond the Lights" וזכתה בפרס השחקנית המבטיחה ביותר בפסטיבל הסרטים הבינלאומי בשיקגו והייתה מועמדת לפרס באפט"א לקולנוע בקטגוריית השחקנית המבטיחה ביותר.
בהמשך אותה שנה כיכבה במותחן העל-טבעי האמריקאי "אוד תומאס", לצד אנטון ילצ'ין.
בשנת 2015 שיחקה בסרט "עלייתה של ג'ופיטר" שנכתב ובוים בידי לאנה ולילי וצ'אוסקי, ושיחקה בתפקיד הנשי הראשי בסרט הדרמה "בלתי הפיך" שעוסק בסיפורו האמיתי של חוקר מקרי המוות בנט אומלו.
בשנת 2016 שיחקה בסרט "מדינת ג'ונס החופשית", במותחן הפוליטי של ג'ון מאדן "מיס סלואן"', ובמותחן "כל האמת" בכיכובו של קיאנו ריבס ושיחקה בתפקיד אורח בסדרות הטלוויזיה "מראה שחורה" ו"איזי"; שתיהן הפקות מקור של ענקית הסטרימינג נטפליקס.
בשנת 2017 שיחקה בסרט הלייב-אקשן "היפה והחיה" בדמותה של המשררת פלומט; המהווה רימייק לסרט האנימציה בשם זה של וולט דיסני מ-1991.
בשנת 2018 הופיעה בסרטים "פרדוקס קלוברפילד" שכתב הישראלי לשעבר אורן עוזיאל, "אין לך תחליף" ובסרט הפנטזיה "קמט בזמן", שביימה אווה דוברני וכתבה ג'ניפר לי והוא מבוסס על הספר "קמט בזמן" מאת הסופרת מדלן ל'אנגל.
בהמשך השנה היא גם הופיעה בסרט "Farming", סרטו הראשון כבמאי של השחקן אדוואלה אקינואויה-אגבאג'ה, בו גם השתתף כשחקן לצדם של קייט בקינסייל, ג'ון דגליש ואמבתה-רו.
בשנת 2019 שיחקה בסרטו של אדוארד נורטון "עיר יתומה", המבוסס על רומן באותו שם מאת ג'ונתן לת'ם.
ב-2019 שיחקה בסדרה "תוכנית הבוקר", לצדן של ג'ניפר אניסטון וריס וית'רספון.
בשנת 2020 שיחקה בדרמה הקומית "לא ממושמעות" לצד אנסמבל שחקנים ביניהם ג'סי באקלי, לזלי מנוויל וסוקי ווטרהאוס.
בשנת 2021 לוהקה לסדרת הטלוויזיה "לוקי" בשירות הסטרימינג דיסני+, כחלק מהיקום הקולנועי של מארוול.
ביוני 2017 מונתה אמבתה-רו כחברה במסדר האימפריה הבריטית, לאות הוקרה על תרומתה בתחום הדרמה במדינתה, ולשמה צורף התואר MBE (Member of the Order of the British Empireׂ).
המינוי הוענק לה במסגרת חגיגות יום ההולדת לאליזבת השנייה, מלכת הממלכה המאוחדת.
בשנת 2021, מונתה אמבתה-רו מונה להיות שגרירה עולמית של רצון טוב מטעם ארגון נציבות האו"ם לפליטים (UNHCR).
+שנהסרטתפקידהערות2007נקמה מושלמתעוזרת אישית2011לארי קראוןטליה2013אוד תומאסויולה פיבודי בלדיידו אליזבת בל2014Beyond the Lightsנוני ג'ין2015עלייתה של ג'ופיטרפמולוסבלתי הפיךפרמה מוטיסו2016מדינת ג'ונס החופשיתרייצ'ל נייטכל האמתג'אנל בריידימיס סלואןאזמה מנוצ'ריין2017היפה והחיהפלומט2018פרדוקס קלוברפילדאווה המילטוןאין לך תחליףאביקמט בזמןקייט מוריFast Colorרות'Farmingמיס דאפו2019עיר יתומהלורה רוז2020בואו נברחאליס הבוגרתלא ממושמעותג'ניפר הוסטןסאמרלנד (אנ')ורה2024ליפטאביTBASeacoleמרי סיקולThe Woman in Cabin 10Nobody's Heartלילי
גוגומוביל (גרמנית: Goggomobil) היא דגם של מכונית מיקרו שיוצרו בגרמניה על ידי יצרנית הרכב גלאס (Hans Glas GmbH) , משנת 1955 עד 30 ביוני 1969. יוצרו 214,313 מכוניות, 66,511 אופניות, ו־3,667 טנדרים Transporter.
ייצור נוסף ב-אוסטרליה בשנים 1957–1961 הסתכם בכ-5,000 יחידות.
דגם הגוגומוביל דארט אשר יוצר ב-אוסטרליה על ידי חברת המכוניות האוסטרלית "Buckle Motors Pty Ltd" בין השנים 1959–1961, התבסס על דגם ה-"גוגומוביל" הגרמני.
בתחילת שנות ה-70 של המאה ה-20 חלקים של המכונית שולבו במכונית מדגם "AWS Shopper".
מנוע 2 צילינדרים, מקורר אוויר 298 סמ"ק, המפיק 11 כ"ס
מהירות מרבית - 75 קמ"ש
מנוע אחורי 2 צילינדרים, מקורר אוויר 298 סמ"ק, המפיק 13.6 כ"ס
מהירות מרבית - 85 קמ"ש
מכוניות גוגומוביל יובאו לישראל על ידי "גוגו איסר".
בשנת 1957 יובאו כמה עשרות מכוניות משומשות ממודל 1957.
עד שנת 1962 יובאו כמה עשרות יחידות.
מחירה של הגוגומוביל סדאן היה 2,600 ל"י.
גוגומוביל דארט היא מכונית מיקרו, קבריולה, 2 מושבים, בעלת מרכב פיברגלאס, אשר יוצרה על ידי חברת המכוניות "Buckle Motors Pty Ltd" האוסטרליתבין השנים 1959–1961.
דגם ה"גוגומוביל דארט" התבסס על דגם הגוגומוביל הגרמני.
מחיר הדגם בהשקה עמד על פחות מ-700 לירות שטרלינג
חברת "Buckle Motors Pty Ltd" בנתה את הדגם בוקל GT ספורט קופה, (1957-1959).
גוגול: ההתחלה הוא סרט אימה רוסי משנת 2017, אשר בוים על ידי יגור בראנוב והופק על ידי אלכסנדר צקאלו.
בסרט מככבים אלכסנדר פטרוב, טאיסיה וילקובה, יבגני סטיצ'קין ואולג מנשיקוב, שזהו שיתוף הפעולה השני שלו עם אלכסנדר פטרוב לאחר הסרט "משיכה".
הסרט הוא פנטזיה היסטורית המבוססת על הסיפור "ערבים בחווה ליד דיקאנקה" מאת ניקולאי גוגול והוא הראשון בסדרת טרילוגיית גוגול.
השנה היא 1829. ניקולאי גוגול, רשם צעיר במחלקה השלישית בלשכת הוד מעלת הקיסר, הוא אדם מדוכא: ספריו נדמים לו רדודים ובינוניים לכן הוא ממשיך לקנות את כל יצירותיו מחנויות הספרים על מנת לשרוף את כולם.
הוא סובל מהתקפים אפילפטיים אלימים מלווים בחזיונות ונאבק בעצמו להמשיך בעבודתו במשרד הפנים.
החוקר יאקוב גורו חוזה באחד ההתקפים הללו ומבין שחזיונותיו של גוגול מכילים רמזים שעשויים לסייע בפתרון תיקי פשע.
יחד הם יוצאים לחקור מקרה מוזר שמביא אותם אל הכפר הקטן דיקאנקה, היכן שלכל התושבים יש מה להסתיר.
זהו הסרט הראשון מתוך שלושה, הסדרה הראשונה ברוסיה שמוקרנת תחילה בקולנוע ורק לאחר מכן בטלוויזיה.
וויי" יצא לאקרנים ב-5 באפריל 2018, הסרט השלישי "גוגול.
נקמה נוראית" יצא שנה לאחר צאת הסרט הראשון, באוגוסט 2018. הסרט עלה לאקרנים גם בארמניה, בלארוס ובקזחסטן וצפו בו למעלה ממיליון איש.
הסרט זכה בפרס המצוינות 2017 במסגרת Accolade Global Film Competiton וזכה בקטגוריית הסרט הזר הטוב ביותר במסגרת פסטיבל הסרטים הבינלאומי של Indie Gathering.
בנוסף התאחדות מפיקי הקולנוע והטלוויזיה העניקה לסרט פרס מיוחד על פרויקט טלוויזיוני מוצלח, במסגרת טקס פרס APKiT.
בשנת 2018 הוענק לו פרס TEFI בקטגוריית הפריצה הטלוויזיונית של השנה.
שנת 1829. ניקולאי גוגול הצעיר משרת כרשם במחלקה השלישית בלשכת הוד מעלת הקיסר בסנקט פטרבורג.
בדרך כלל בזירות רצח, גוגול נתקף התקפים וחזיונות שמתוכם באופן לא מודע הוא מקשקש מילים לא ברורות על הקלף.
באחת החקירות הוא מתוודא לחוקר יאקוב גורו, שרואה בחזיונות ובקשקושים רמזים שעשויים לפתור את חקירות הרצח.
גוגול מדוכא מאוד לאחר שהפואמה "האנס קיכלגארטן" שכתב, ספגה ביקורות רעות.
הוא מתקשה להאמין בכישרונו ובזעם ודמעות מחליט לשרוף את כל העותקים של "האנס קיכלגארטן" שהוא רכש בחנויות.
בבוקר המחרת, יאקוב גורו דוחק בו לא להיכנס לדיכאון מחוסר ההצלחות הראשוניות ומציע אף לשתף עמו פעולה בעוד הוא עצמו יוצא לחקור את רציחתן המסתורית של נשים באזור מחוז פולטבה של היום, בכפר הקטן דיקאנקה.
גוגול, שראה בלילה חיזיון על כך, מבקש מגורו לקחת אותו עמו משום שהוא יליד האזור.
גורו מסכים לכך בקלות ויחדיו הם יוצאים לדרך.
בהגיעם לדיקאנקה, הם מתחילים בחקירה.
המקומיים מתארים את הרוצח בתור פרש אפל.
לשניים מסייע חוקר מפטרבורג, שמציג עצמו בפניהם כשוטר אזורי בשם אלכסנדר בינך.
גוגול מכיר אישה בשם יליזבטה דאנישבסקאיה, אשת האציל דאנישבסקי, שמחבבת מאוד את עבודותיו וגוגול חש שיש לה רגשות אפלטוניים.
האציל דאנישבסקי ורעייתו חיים באחוזה מבודדת.
באחד מחזיונותיו מופיעה אישה בשם אוקסנה (שמתבררת אחר כך כרוסלקה) שמבטיחה לסייע לו בחקירתו.
עד מהרה גורו מגלה שרציחות נשים כמו אלה התרחשו בדיוק 30 שנה קודם והמקרים נותרו לא מפוענחים.
בזמן חיזיון נוסף, גוגול מצליח לזהות את אחת הנשים שמקיפות אותו.
בבוקר גוגול וגורו מגלים בחורבה נטושה יד כרותה (אחת הגופות הייתה נטול יד).
גורו וגוגול מוצאים את הפרש ועד מהרה עולים על הרוצח.
נדמה שהתיק נפתר ואפשר לחזור לסנקט פטרבורג.
אך בלילה אוקנה מופיעה בחלומו של גוגול ומזהירה אותו שהרוצח עדיין חופשי.
באותו זמן הפרש נאבק ביאקוב גורו, במהלך המאבק פורצת שרפה והבקתה קורסת על שניהם.
כולם מניחים שהשניים מתו אך אינם מוצאים שרידים של אף אחד מהם.
מספר ימים לאחר מכן מתרחש רצח נוסף בכפר.
בשל סמל הפרש באפל שנמצא בזירה כולם מניחים שהפרש חזר, אך גוגול מצליח להוכיח שהסמל אויר בצורה שגויה וכאשר הם מוצאים את כלי הרצח בזירה, הבעל מודה ברצח.
לכפר נשלח ד"ר לאופולד בומגארט, כדי לסייע לגוגול בחקירתו.
עד מהרה מתברר שהאישה נהרגה מהתקף לב ולא מכלי הרצח.
גוגול שוב חוזה בחזיונות ליליים, בהם אוקסנה אומרת לו כי עליו להתוודות בפני יליזבטה דאשינסקאיה על תחושותיו כלפיה.
גוגול חוזה באחד מסיוטיו ובהם הוא פוגש את פושקין ואת המבקרים שביקרו לרעה את ספריו.
הוא מגלה עד מהרה את הרוצח של האישה בלי לדעת כלולותיה, אך זה בורח ליער.
עד מהרה גוגול וד"ר בומגארט מגלים את גופתו סמוך לנהר.
מרחוק, יאקוב גורו, שנדמה היה שמת, עומד על גבעה וצופה על הכפר דיקאנקה.
צילומי הסרט נערכו בשנת 2016 בסנקט פטרבורג ובמחוז פסקוב, היכן שבנו את התפאורה לכפר דיקאנקה.
את המוזיקה והפסקול לסרט כתב המלחין ריאן אוטר, שזהו שיתוף הפעולה השישי שלו עם הבמאי יגור בראנוב.
כותרתאורךסצנות מפתח/הערות 1 "Бабу вам привёз...
גוגול: ויי הוא סרט אימה רוסי משנת 2018, אשר בוים על ידי יגור בראנוב והופק על ידי אלכסנדר צקאלו.
בסרט מככב אלכסנדר פטרוב כניקולאי גוגול.
זהו סרט המשך לסרט "גוגול: ההתחלה" והוא מהווה פנטזיה היסטורית המבוססת על כתביו של ניקולאי גוגול.
זהו הסרט השני מתוך שלושה, הסדרה הראשונה ברוסיה שמוקרנת תחילה בקולנוע ורק לאחר מכן בטלוויזיה.
הסרט יצא לאקרנים ב-5 באפריל 2018. סרט המשך בשם "גוגול: נקמה נוראית" ייצא ב-31 באוגוסט 2018.
הזר מבטיח שהתינוק הבא שלו ישרוד, אך עליו לשלם על כך במחיר סיכון מסוים; וסילי משיב שהוא מוכן לכל דבר, רק כדי לא לקבור את ילדיו עוד.
כאשר ניקולאי נולד, הזר מחייה את התינוק שנולד מת.
בבוקר בדיקאנקה, קוסם מגיע לעיירה: האנשים המקומיים מכירים אותו ופוחדים, כי המוניטין הולך לפניו כצייד נשמות.
עם זאת, אין כל בסיס למעצרו והכומר מזהיר את גוגול להתרחק ממנו.
כאשר שוב נעלמת נערה בדיקאנקה והחיפושים אחרים לא מובילים לדבר, גוגול מבחין ברשימה על גבי נייר שהשאיר יאקוב גורו — חגים נוצריים כשכל חג תואם לקורבן אחד של .
גוגול מנסה לשלוט בחזיונות שלו אך ללא הצלחה ורותם את אוקסנה שתסייע לו.
גוגול מצליח למצוא את הנערה ואת החוטף שלה וביחד עם ד"ר לאופולד בומגארט מחלץ את הנערה והורג את החוטף.
אלא שהפרשה לא מסתיימת בזה.
קורבן נוסף נופלת לרשתו של הפרש האפל וגוגול מבין שאין לו ברירה אלא להמתין לחג הבא על מנת ללכוד אותו.
עם בוא החג החדש גוגול משכנע את פרופסור בינך לקרוא לתושבי דיקאנקה שלא לצאת בלילה מהבתים, אך הבוקר מגיע והם מגלים שבעה בתים מסומנים בחותם הפרש.
גוגול מציע להסתיר את כל הנערות במקום מסתור תחת משמר קוזאקים אך בינך לא משתכנע ומתחיל לחשוד שלגוגול יש קשרים עם הרוצח.
בזכות בת הסוחר ואקולה, גוגול מגלה שאת הסימנים כתבה מכשפה מדמו של כלבה המת.
אך הוא לא מספיק לתחקר אותה לארח שזו נרצחת.
גוגול נרדם במקום הרצח ובינך מבחין בו וחששות כלפיו גובר.
גוגול מבין שהכל מהווה חלק מטקס שהרוצח מבצע והוא מוצא את גופת המכשפה ולצידה הנזיר חומא ברוט, שהגיע לדיקאנקה על מנת להילחם בשד ויי.
לאחר שבינך משתכנע שגוגול לא קשור לרצח הוא מאפשר לו להסתיר את הנערות.
חומא לוקח את גוגול ומכריח אותו לבוא איתו להתעמת עם ויי.
הם לוקחים עמם את גופת המכשפה ונכנסים אל הכנסייה להתעמת בוויי, אבל חומא מת וגוגול נותר לבדו.
בלילה, הפרש האפל מוצא את מקום מסתורי הנערות והורג את כל הקוזאקים והנערות.
ואקולה ובינך מגיעים למקום וחושדים בגוגל, אך כשהם מגיעים לכנסייה הם מגלים אותו מוטל ללא רוח חיים.
סצנת הסיום מהווה הצצה לסרט הבא בסדרה ובה רואים את הלווייתו של גוגול, שובו של יאקוב פטרוביץ' גורו והקרב בפרש האפל.
שחקן/שחקניתדמותאלכסנדר פטרובניקולאי גוגולאולג מנשיקוביאקוב גורויבגני סטיצ'קיןאלכסנדר בינךטאיסיה וילקובהליזהאלכסיי ורטקובחומא ברוט
את המוזיקה והפסקול לסרט כתב המלחין ריאן אוטר, שזהו שיתוף הפעולה השביעי שלו עם הבמאי יגור בראנוב.
כותרתאורךסצנות מפתח/הערות 1 "Сундук Гуро""סונדוק גורו" 01:33 סצנת הפתיחה 2 "Экзорцист!
גוגל אסיסטנט היא מערכת בינה מלאכותית אוניברסלית מסוג עוזרת אישית וירטואלית אשר פותחה על ידי חברת גוגל.
המערכת קיימת במגוון רחב של מכשירים חכמים מבוססי אנדרואיד וזמינה גם בתור יישומון במכשירי iOS.
בניגוד ל-Google Now, המערכת תומכת בשיחות דו-כיווניות.
המערכת הופצה לראשונה במאי 2016 ביישומון אשר ניתן היה להורדה חינמית בחנות האפליקציות של גוגל לבעלי טלפונים חכמים מסדרת פיקסל.
בפברואר 2017 היישומון הופץ לכלל משתמשי אנדרואיד, ושלושה חודשים לאחר מכן הופץ גם למשתמשי iOS, מה שהפך את המערכת לזמינה במגוון רחב של מכשירים.
במאי 2016 התקיים כנס המפתחים שבו נחשף הרמקול החכם של גוגל ויישומון Google Allo.
בכנס, מנכ"ל גוגל הסביר כי Google Assistant נועד להקל על המשתמשים.
כיום, היישומון בפיתוח ומיועד לדוברי אנגלית ערבית, בנגאלי, סינית דנית, הולנדית, אנגלית, צרפתית, גרמנית, גוג'ארטי, הינדית, אינדונזית, איטלקית, יפנית, קנאדה, קוריאנית, מלאיאלם, מרתי, נורווגית, פולנית, פורטוגזית (ברזיל), פורטוגזית (פורטוגל), רוסית, ספרדית, שוודית, טמילית, טלוגו, תאילנדית, טורקית, אורדו ווייטנאמית בלבד.
מחשבי לוח של אנדרואיד אינם בעלי גישה ליישומון אך בעתיד יתאפשרו גרסאות שיתאימו למכשירים.
Google Pixelbook היה המחשב הראשון בעל גישה ליישומון.
בעתיד, מכשירי Android TV צפויים להיות בעלי גישה בלעדית ליישומון.
בדצמבר 2016, השיקה חברת גוגל יישומון בן נוסף המאפשר שיפור חוויית משתמשי Google Assistant בכך שהם מאפשרים העברת מידע מכרטיס המכשיר אל היישומון.
על מנת לעודד את מפתחי היישומונים לבנות פעולות נוספות שישמשו לשיפור חוויות המשתמש, הכריזה חברת גוגל על תחרות שבה היא תבחר זוכה בעל "היישומון הטוב ביותר".
המנצח במקום הראשון יקבל כרטיסים לכנס הפיתוח של חברת גוגל בשנת 2018 והמחאה על סך 10,000 דולר ואילו במקום השני ובמקום השלישי הפרס היה 7,500 דולר.
ב-31 במרץ 2020 חברת yes השיקה ממיר אנדרואיד בשיתוף google לשירות הסטרימינג שלה "yes+" התומך ב-google Assistant.
במרץ 2025 פורסם כי גוגל מתכננת להחליף את Google Assistant ב-Google Gemini עד סוף שנת 2025.
המשתמשים מקיימים אינטראקציה ישירה עם היישומון, בדומה ל-Google Now.
היישומון מאפשר לתזמן אירועים, תזכורות, לבצע פעולות במחשבון, חיפוש מהיר באינטרנט וכולי.
בנוסף, גוגל הכריזה כי היישומון מאפשר זיהוי חפצים דרך מצלמת המכשיר, זיהוי שירים, תמיכה ברכישת מוצרים דרך שירות הקנייה של Google Express ובניית רשימת קניות על ידי גוגל הום.
מגזין PC World דירג חיובית את היישומון ואמר כי היישומון מהווה סיכון תחרותי לצד מפתחי סירי וקורטנה.
"גוגול: נקמה נוראית" הוא סרט מותחן רוסי בבימויו של יגור בראנוב ומהווה לחלק האחרון בטרילוגיה אודות גוגול.
הסרט יצא להקרנות מסחריות ברוסיה ב-30 באוגוסט 2018.
הסרט מתרחש לאחר האירועים המתוארים בסרט "גוגול: ויי" והוא הסרט החותם בטרילוגיית סרטים.
זמן קצר לאחר מותו של גוגול, החוקר בינך מאשים אותו במות הקוזאקים והאישה הצעירה, מידיו של הפרש האפל, מאחר שהוא היה זה שהורה להחביאם באסם.
ד"ר בומגארט לא מצליח לבצע נתיחה שלאחר המוות לגופתו של חברו הטוב, גוגול, בעוד בתו של ואקולה, ואסילינה, חשה בהדחקה ומסרבת להאמין למותו של גוגול.
גופתו של גוגול נשרפת בחצר דיקאנקה, בנוכחות בינך, ואקולה, ליזה ובומגארט.
גוגול מתעורר בעולם הבא ופוגש את אביו שמתנצל בפניו.
לפתע מופיע אדם מסתורי אשר מחיה את גוגול בחזרה, האחרון הצליח להיחלץ מהשריפה לעיני ההמון שצופה.
בינך עוצר את גוגול ומאשים אותו בהיותו הפרש האפל וכולא אותו במטה המשטרה.
הוא מגלה לגוגול שהאיש שהחיה אותו הוא בעל קשר למשפחתו של גוגול.
בזמן לידתו, אביו שיתף פעולה עם איש זה.
כשאמו ילדה אותו, הוא נולד מת אך האיש ההוא החיה אותו.
לפתע תושבי הכפר יוצאים לתקוף את מטה המשטרה, הם תוקפים את בינך ואת שותפו יאקים ומנסים לשרוף את גוגול, אך ואסילינה יוצרת גשם באמצעות כוחות הקסם שלה.
אך התושבים מנסים במקום זאת לתלות את גוגול, אך מנהיג החבורה נורה ברגלו.
היורה מתגלה בתור יאקוב פטרוביץ' גורו, שחשבו אותו למת ומסתבר כי שרד את מתקפתו של הפרש האפל באירועי הסרט הראשון.
גרו מורה להמון להתפזר באיום שאם לא יעשו כן יארגן את הגלייתם לסיביר.
גורו חושף בפני גוגול שהוא חושד כי אלכסיי הוא הפרש האפל.
השניים יוצאים בליווי המשטרה לבתו של אלכסיי אך אינם מוצאים דבר.
גוגול מצליח לגלות פתח למאורה אפלה והם מוצאים בפנים את אוקסנה.
אלכסיי מופיע לפתע ובינך יורה בו למוות בחזהו.
אוקסנה ששכבה מתה חוזרת לחיים, אך שניות לאחר מכן נהרגת שוב על ידי הפרש שנוטל ממנה דם ויוצר מערבולת.
כאשר המערבולת מתפזרת בינך, גוגול וגרו מגלים את זהות הפרש האפל, כלא אחרת מאשר ליזה.
163 שנה לפני אירועי הסרט, האטמן קוזאקי יוצא בראש צבא להדוף את הפלישה הפולנית, בראשות המכשף קזימיר.
רק קוזאק אחד חזר מהצבא כולו כשהוא מספר שהפולנים שברו אותם, ההאטמן נהרג והפולנים יתקפו בקרוב.
בנות ההאטמן ליזה ומריה פונות למכשפה שאומרת שניתן להביס את המכשף הפולני רק באמצעות לבישת שרשרת לשון: אז קזימיר יאבד את כוחו ויהפוך לבן מוות, אך רציחתו תבוא תמורת מחיר נורא.
חרף זאת, ליזה ומריה פורצות לאוהל של קזימיר ונוטלות אותו עמן על מנת להיכנס להן.
בדרך קזימיר אומר שקללתו תוסר רק אם יאהב מישהי והוא מבקש ממריה לשחרר אותו, אם היא תענה לו בתמורה הוא יוכל לוותר על הכישוף ולהפוך לאדם.
ליזה מחליטה לסיים את העניין במקום ונכנסת עם מריה לקרב עד שזו נופלת.
בזעם, היא כורתת את ראשו של קזימיר.
ברם, בעודו בחיים, ראשו הכרות של קזימיר מדבר אליה ואומר שהיא כעת תחת אותה הקללה שהוא היה נתון בה וכי מדי שלושים שנה היא תיאלץ להקריב 12 בנות ואחת שחזרה לחיים ולא ידעה מוות, עד שהיא תתאהב בעצמה.
מריה פוגשת בעולם הבא קול נורא שמורה עליה לחזות, אם היא תהרוג את אחותה היא תוכל לחיות ועד אז היא תשוטט במסווה של אישה זקנה.
גורו, עטוי באותה שרשרת לשון חוקר את ליזה ואומר לה שהוא לא יביא אותה לדין.
בפקודת מסדר חשאי הוא מוכרח להביא את הפרש האלמותי לסנקט פטרבורג על מנת לחלוק את סוד החיים הנצחיים עם האימפריה הרוסית.
אם היא תסרב, הוא מאיים להרוג את גוגול.
לאחר שהם מקשיבים לדו-שיח ניקולאי ובינך ממהרים לעצור את יאקוב.
כשגוגול שומע מליזה שהוא אמור להיות הקורבן ה-13 אך בשל אהבתו לליזה היא הרגה במקום את אוקסנה, גוגול מסיר את התקווה המכושפת וליזה הופכת חזרה לפרש האלמותי.
אז ליזה, גוגול, בינך וגורו רואים אישה זקנה בשם כריסטינה מהכפר, שהופכת לפתע למריה.
היא הורגת את בינך ופוצעת קשה את גוגול.
היא מאלצת את ליזה להעניק לה את מתת חיי הנצח לפני שהיא כורתת את ראשה, כפי שאחותה עשתה אז לקזימיר.
ואסילינה שמבינה שגוגול בצרות מצליחה לחלץ את גוגול וגורו תוך הסחת דעתה של מריה מספיק זמן כדי שגוגול יניח את השרשרת על צווארה של מריה וגורם להפוך שוב לבת מוות.
כשהוא מתרשם לטובה, גורו מציע לגוגול להצטרף לאגודה חשאית, מאחר שמשימתו הוכתרה בהצלחה, לאחר שמתת חיי הנצח נלכד בתוך השרשרת.
לאחר שגוגול מסרב, גורו חוזר לסנקט פטרבורג.
גוגול, יחד עם ואקולה וד"ר בומגארט, קוברים את בינך בבית העלמין של דיקאנקה, כשהם מבטיחים לשמור את השתלשלות האירועים בסוד, לפני שהם נפרדים.
מושפע מהאירועים הוא מתחיל לכתוב ספר חדש על הרפתקאותיו.
בסנקט פטרבורג הוא מפרסם את ספרו "ערבי הכפר שליד דיקנקה" ומקבל הכרה רבה.
הוא פוגש לפתע מכשפה שמנסה להרוג אותו אך ניצל על ידי פושקין ולרמונטוב.
הם מציגים את עצמם כחברים באחווה בעלת קשרים לזו של גורו, הם מזמינים את גוגול להצטרף לשורותיהם והוא מסכים.
שחקןדמותאלכסנדר פטרובניקולאי גוגולאולג מנשיקוביאקוב גורויבגני סטיצ'קיןאלכסנדר בינךטאיסיה וילקובהליזהקיריל זייצבקזימירטאיסיה וילקובהליזה דנישבסקאיהארטיום טקאצ'נקואלכסיי דנישבסקיקסניה רזינהאוליאנהפאבל דרביאנקואלכסנדר פושקיןאסקר ניגמאדזיאנובמיכאיל לרמונטוביאן צפניק
את המוזיקה והפסקול לסרט כתב המלחין ריאן אוטר, שזהו שיתוף הפעולה השמיני שלו עם הבמאי יגור בראנוב.
גוגול הוא שמה של סדרת סרטי פנטזיה ואימה בבימויו של יגור בראנוב, בהפקת חברת ההפקות Sreda.
סדרת הסרטים מבוססת באופן רופף על יצירות מאת ניקולאי גוגול מתוך האוסף "ערבים בחווה ליד דיקאנקה".
את התפקיד הראשי גילם אלכסנדר פטרוב.
"גוגול: ההתחלה" הוא הראשון מתוך שלושת סרטי הפרויקט "גוגול" שהוא סדרת הטלוויזיה הראשונה ברוסיה שהוקרנה קודם בבתי הקולנוע.
הקרנת הבכורה של הסרט הראשון הייתה ב-31 באוגוסט 2017 והכניס $7,757,988 בקופות.
שלושת הסרטים פוצלו לשישה פרקים, ששודרו בערוץ הטלוויזיה TV-3 בשנת 2019.
גוגאנפה (בהונגרית: Gógánfa) הוא כפר במחוז וספרם שבמרכז הונגריה.
כמו יישובים רבים באירופה גם בגוגאנפה מספר התושבים נמצא בירידה.
בגוגאנפה חיו יהודים בתקופות זמן שונות.
גּוֹגָה בִּיתַאדְּזֶה (בגאורגית: გოგა ბითაძე; נולד ב-20 ביולי 1999) הוא כדורסלן גאורגי המשחק בעמדת הסנטר בקבוצת אורלנדו מג'יק מליגת ה-NBA ובנבחרת גאורגיה.
ביתאדזה נולד בעיר סָגָארֶג'וֹ שבמזרח גאורגיה.
בשנת 2015 החל לשחק בקבוצת ויטה טביליסי מליגת VTB, ובכך הפך לשחקן הצעיר ביותר בתולדות הליגה – בגיל 16.
בדצמבר 2015 עבר לשחק בקבוצת מגה לקס, אשר השתתפה בליגת העל הסרבית ובליגה האדריאטית.
לקראת עונת 2016/2017 הושאל על ידי מגה לקס לקבוצת סמדרבו, ולאורך אותה עונה שותף ב-19 משחקים, והעמיד ממוצעים של 10.6 נקודות ו-4.4 ריבאונדים למשחק בליגה הסרבית.
בעונת 2017/2018 חזר לשחק במגה לקס, ולאחר שפתח את העונה העוקבת עם ממוצעים של 20.2 נקודות, 7.9 ריבאונדים ו-2.6 חסימות למשחק, הושאל לבודוצ'נוסט פודגוריצה.
בעונתו היחידה בבודוצ'נוסט, , הציג ביתאדזה יכולת מצוינת, וזכה בתואר הכוכב העולה של היורוליג לאחר שרשם במפעל ממוצעים של 12.1 נקודות, 6.4 ריבאונדים ו-2.3 חסימות למשחק.
בעקבות הדחתה של בודוצ'נוסט מהיורוליג, חזר ביתאדזה לשחק במגה לקס.
עד לסיום אותה עונה המשיך להצטיין בליגה הסרבית, עם ממוצעים של 16.7 נקודות, 7.6 ריבאונדים ו-2.1 חסימות למשחק.
ביולי 2019 חתם על חוזה באינדיאנה פייסרס מליגת ה-NBA, לאחר שנבחר על ידה בבחירה ה-18 של דראפט ה-NBA 2019. בשתי עונותיו הראשונות באינדיאנה קלע 4.1 נקודות בממוצע למשחק, כשחקן ספסל.
ב-9 בפברואר 2023 שוחרר מאינדיאנה.
ב-13 בפברואר 2023 חתם באורלנדו מג'יק.
בין השנים 2015–2017 שיחק ביתאדזה עבור נבחרות גאורגיה הצעירות, ולקראת יורובאסקט 2017 הצטרף לנבחרת גאורגיה הבוגרת.
בשל פציעה ברגלו החמיץ את טורניר היורובאסקט, ורשם את משחק הבכורה שלו בטורניר מוקדמות גביע העולם בכדורסל 2019, בנובמבר 2017. בעשרת משחקיו בטורניר קלע 11.5 נקודות ואסף 5.9 ריבאונדים בממוצע למשחק.
גוגי ומגוגי היא סדרת אנימציה מצוירת בת 15 פרקים שהופקה על ידי הסטודיו לאנימציה ארמדילו הפקות מצוירות של ניר מולד, ושודרה בערוץ לוגי בשנת 2011.
בכל פרק צמד האחים גוגי ומגוגי, היושבים זה מול זו בחדרם, מתווכחים על שלל נושאים תחומי חיים, רעיונות והמצאות (כגון חלומות, מסע בזמן, קומיקס, הנדסה גנטית, כלכלה, אמנות, מוזיקה, חושים, בעלי חיים, אגדות, גאוגרפיה).
תוך כדי הדיאלוג ביניהם הם מנסים להבין את העולם סביבם, ומעלים רעיונות ושאלות נונסנסיים, ילדותיים, מקוריים, ודמיוניים.
מעת לעת, הדמויות בתוכנית מפגינות גם ידע כללי אמיתי.
גוגה אשכנזי (בקזחית: Гауһар Еркінқызы Берқалиева; נולדה ב-1 בפברואר 1980), היא אשת עסקים קזחית.
אשכנזי היא אשת עסקים ואשת חברה קזחית, המייסדת והמנכ"לית של קונצרן הנפט והגז הקזחי: MunaiGaz Engineering Group.
מאז שנת 2012, היא עומדת בראש לייבל האופנה Vionnet, שבסיסה במילאנו.
אשכנזי נולדה בשם גאוכר ירקינובנה ברקלייבה במחוז ז'אמבול, ברפובליקה הסובייטית הסוציאליסטית הקזחית וגדלה במוסקבה.
אביה, המהנדס ירקין ברקלייב, היה חבר בוועד המרכזי של המפלגה הקומוניסטית תחת מיכאיל גורבצ'וב.
לאמה, סול, יש תואר אקדמי גם בהנדסה וגם ברפואה.
יש לה אחות, מרואט, המבוגרת ממנה ב-10 שנים.
לאחר התפרקות ברית המועצות ב-1991, משפחתה חזרה לקזחסטן.
להוריה היה חשוב שהיא תקבל חינוך ברמה גבוהה, וכשהייתה בת 12 הם שלחו אותה ללימודים בפנימייה באנגליה.
היא למדה בבית הספר בקסווד במזרח סאסקס ולאחר מכן בבית הספר סטו, והושעתה מהלימודים לאחר שנתפסה מתנשקת עם ילד.
לאחר מכן היא למדה בבית הספר לרוגבי, שם השיגה ציונים טובים מאוד.
היא למדה במכללת סומרוויל, אוקספורד, וסיימה את לימודיה ב-2001 עם תואר בהיסטוריה וכלכלה מודרנית.
לאחר שעזבה את אוקספורד, עבדה אשכנזי בחברות בנקאות להשקעות, בהן מריל לינץ' ומורגן סטנלי בלונדון ו־ABN AMRO בהונג קונג.
בשנת 2003 הקימה אשכנזי את קבוצת MunaiGaz Engineering ביחד עם אחותה מרואט.
החברה בונה תחנות מדחס לצנרת גז ופעולות מינהור עבור רשתות שירות ומפעלי טורבינות גז ודיזל.
אשכנזי השתלטה על חברת ויונט בשנת 2012. לטענתה, היא חייתה שנה באיטליה של למדה אמנות, עיצוב, אופנה ואיטלקית.
אשכנזי גם חברת מועצת המנהלים של קבוצת המיכרות איבנהו גרופ.
כשהייתה בת 23 היא נישאה לאמריקני סטפן אשכנזי, שאביו סברין אשכנזי הקים את קבוצת המלונות L'Ermitage בברלי הילס.
בני הזוג נפרדו בשנת 2004 והתגרשו ב-2007, אך היא שמרה על שם משפחתו באיות שונה עקב שגיאת הקלדה בדרכון הרוסי שלה.
הוריה שניהם אתאיסטים מושבעים כחברים במפלגה הקומוניסטית, אך אביה הוא מרקע מוסלמי וגוגה יהודייה דרך סבתה מצד האם.
מבחינת ההלכה, גוגה מציינת שלא הייתה צריכה להתגייר כדי להינשא לסטפן אשכנזי בטקס יהודי.
היא גם מספרת שבארנקה היא נושאת דף מתורה בת 1,200 שנה.
אשכנזי ניהלה רומן מחוץ לנישואים עם המיליארדר טימור קוליבייב, חתנו של נורסולטן נזרבייב שהיה נשיא קזחסטן הראשון ולזוג נולדו שני בנים: אדם, יליד 2007 ואלן, יליד 2012. היא מחלקת את זמנה בין מילאנו, שם היא עובדת ב-Vionet, לבין לונדון, שבה מתגוררים ילדיה.
היא חברה קרובה של אישים מוכרים, כמו הנסיך אנדרו, דוכס יורק הבנקאי נתניאל פיליפ רוטשילד, איל הנדל"ן ניק קנדי, המוזיקאי האנגלי וחבר להקת דוראן דוראן לשעבר ניק רודס ועוד.
שמה הפרטי, במקור גאוקאר, פירושו יהלום בשפה הקזחית, והפירוש של שם אחותה מרוראט הוא פנינה.
גוג ומגוג - מגילת הימים הוא רומן מאת מרדכי מרטין בובר אשר יצא לאור לראשונה ב-1941. עלילת הרומן מתרחשת בדור השלישי לתנועת החסידות, סביב דמויותיהם של החוזה מלובלין והיהודי הקדוש מפשיסחא, על רקע תקופת מלחמות נפוליאון באירופה בשלהי המאה ה-18 והשפעתן על החברה היהודית.
עלילת הספר מתרחשת בין העיירות בהן התגוררו שני הרבנים.
בתחילתו מתוארת הגעתו של היהודי הקדוש ללובלין והפיכתו לחסיד של החוזה מלובלין, ובהמשך עוסק הספר במעבר של היהודי הקדוש לפשיסחא והקמת חצר משלו.
מבעד לעלילה משתקפות התפיסות הדתיות, הגאוליות והמשיחיות השונות של שתי הדמויות.
החוזה מלובלין, אדמו"ר מורם מעדת חסידיו, מבקש לקרב את הגאולה בכלים קבליים וניסיים ובאמצעות כוחה של העדה ההולכת אחריו.
לעומתו, לדעת היהודי הקדוש (המייצג את תפיסתו של בובר) הגאולה תלויה בתיקון, בתשובה, ובמלחמה הפנימית ברוע בקרבם של היחידים המבקשים לתקן את העדה.
בספר מופיעות דמויות רבות בנות התקופה, כגון ר' דוד מלעלוב, ר' שמחה בונם מפשיסחה, המגיד ממזריטש, ר' מנחם מנדל מרימנוב, ר' נפתלי מרופשיץ ועוד.
בובר שילב ברומן ציטוטים רבים ואגדות חסידיות המיוחסות באופן מסורתי לדמויות אלו (אגדות המופיעות גם בספרו "אור הגנוז").
בובר החל לכתוב את הספר בעברית לאחר מלחמת העולם הראשונה, וכהתייחסות אליה, אך השלים אותו רק לאחר פרוץ מלחמת העולם השנייה.
הספר התפרסם בהמשכים מעל דפי דבר, ויצא לאור במהדורה ראשונה בשנת 1944 (תש"ד) בהוצאת תרשיש, ירושלים.
מהדורות נוספות של הספר יצאו ב-1967 וכן לאחר מלחמת יום הכיפורים בהוצאת עם עובד, וב-2007 בהוצאת ידיעות ספרים (בתוספת הערות מאת דב אלבוים ואחרית דבר מאת אפרים מאיר).
הספר תורגם גם לאנגלית, הולנדית וגרמנית.
גוגל וידאו הוא מנוע חיפוש מבית גוגל, לחיפוש סרטוני וידאו באינטרנט.
המנוע משולב עם מנוע החיפוש העיקרי של החברה.
השירות הושק ב-25 בינואר 2005, במקור כשיתוף וידאו באינטרנט.
לאחר שגוגל רכשה ב-9 באוקטובר 2006 את המתחרה YouTube, היא הפסיקה לאפשר העלאת וידאו לאתר ובאפריל 2011 הכריזה על ביטול השירות עד שהורד סופית ב-20 באוגוסט 2012. אחר כך הוסב הדומיין שלו למנוע חיפוש.
בדף התוצאות מופיעות תוצאות החיפוש בזכוכית מגדלת הפותחת קטעים מתוך הווידאו וקישור לדף באתר המקור של הווידאו.
כמו כן ישנן אפשרויות חיפוש מתקדמות בהם ניתן להגביל ולסנן את תוצאות חיפוש של הווידאו: ניתן להגדיר את גודל וזמן הווידאו הרצוי.
"גוגל וידאו" הושק בינואר 2005 כמנוע חיפוש אחר תוכן טלוויזיוני.
על אף שגוגל אמנם הקליטה את תוכניות הטלוויזיה, למשתמשים הייתה גישה רק לקטעי טקסט מהתוכניות ותמונות סטילס.
במהלך קיץ 2005 הרחיבה גוגל את השירות כדי לאפשר לאנשים להעלות קובצי וידאו לאתריה על מנת שיחלקו אותם עם משתמשים אחרים.
זאת לאחר שבמרץ 2005, עלה לרשת אתר "יוטיוב", שמטרתו הראשונית הייתה לאפשר למשתמשים להעביר קובצי וידאו ושמע גדולים בקלות דרך האינטרנט, אך תוך זמו קצר הפך לאתר שיתוף וידאו באינטרנט הפופולרי ביותר.
באותה עת פעל בהצלחה גם האתר הישראלי "מטהקפה", שגם היה פופולרי יותר מ"גוגל וידאו".
באוקטובר 2006 נרכש אתר "יוטיוב" על ידי חברת גוגל, בעסקת חילופי מניות בסך 1.65 מיליארד דולר.
באותה עת יוטיוב היה אתר הווידאו הגדול בעולם ומטהקפה הישראלי היה במקום השני מבחינת מספר הגולשים.
בספטמבר 2008 הושק שירות "Google Video for Business", פתרון לאחסון ושיתוף סרטונים עבור עסקים, שנועד לעזור לקדם מוצרים או רעיונות שונים ולהנגיש אותם ללקוחות או שותפים עסקיים, או עבור סרטוני הדרכה לעובדים ולקוחות.
השירות הושק כחלק מחבילת התוכנות Google Apps למנויים, תחילה חינם למשך שישה חודשים.
אחר כך תמורת 10 דולר לשנה.
בינואר 2009 הודיעה גוגל כי היא מעדיפה למקד את שירותי העלאת קטעי הווידאו ביוטיוב, גוגל חסמה את האפשרות להעלות תוכן וידאו לשירות Google Videos.
תוכן הווידאו שכבר הועלה המשיך להיות מאוחסן, לאחר מכן גוגל החלה בהשבתה הדרגתית של פונקציות שונות כגון: הפניית משתמשים אל חשבונות בעלי התוכן ויצירה של רשימת תוכני וידאו מועדפים
ב-29 באפריל 2011 הודיעה גוגל שלא יתאפשר יותר הצגה של תוכני הווידאו באתר, והאתר יהפוך למנוע חיפוש וידאו.
ושהסרטונים שהועלו לאתר יוסרו ממנו לצמיתות, במטרה לעודד את המשתמשים להעביר את הסרטונים ליוטיוב שבבעלותה.
השירות הורד סופית ב-20 באוגוסט 2012 ותוכני הווידאו באתר נמחקו.
שירות "Google Video for Business" גם הפסיק לפעול באותה עת, לאחר שכשל מבחינה עסקית.
גוגל וידאו, יועד להצגת תוכני וידאו באמצעות חיפוש.
מלבד פרסום תוכן חובבני, קטעי וידאו אינטרנטיים, פרסומות ופרומואים, גוגל וידאו יועד להפצה של תוכן מסחרי מקצועי כגון: תוכניות טלוויזיה וסרטי קולנוע.
"משימתנו היא לארגן את המידע בעולם, וזה כולל אלפי תוכניות שמשודרות בטלוויזיה שלנו בכל יום.
גוגל וידאו מאפשר לך לחפש בארכיון הולך וגדל של תוכן טלוויזיוני - החל מספורט לתוכניות דוקומנטריות על דינוזאורים וכלה מהדורות חדשות."
גוגל וידאו הציע שירותים חינמיים אך גם מסחריים.
התכנים המסחריים היו מוגנים במנגנון ניהול זכויות דיגיטלי.
גוגל השתמשה תחילה בנגן מקרומדיה פלאש להצגת סרטוני וידאו המוצגים בתוך הדפדפן בפורמט פלאש (.flv).
כאלטרנטיבה, הוצג למשתמש נגן הווידאו של גוגל (Google Video Player), שאפשר צפייה בפורמט המיוחד של גוגל (.gvi), ופורמט ההפניה לקובץ וידאו (.gvp).
מלבד האפשרות לצפות בווידאו באמצעות פלאש ופורמט ה-GVI, גוגל הציעה תוכן בפורמטים בקבצים של AVI ו-MP4. לא כל הפורמטים היו נגישים דרך הממשק של האתר, אלא, היו תלויים באיזו מערכת הפעלה יש למשתמש.
היו תוספי דפדפן שונים שאפשרו גישה ישירה לכל הפורמטים שגוגל וידאו הציע, ואפשרו שימוש באתר גם דרך מערכות הפעלה שלא נתמכות על ידי גוגל וידאו.
קובצי גוגל וידאו (.GVI) הם בעצם קובצי אודיו-וידאו בפורמט AVI עם רשומה של ה-FOURCC שמופיעה בראש הקובץ המתחילה בקיצור "GOOG".
הווידאו מקודד ב-DIVX4 בצמוד לסאונד בפורמט MP3. נגני DVD המאפשרים צפייה בקובצי DIVX, יכולים לאפשר צפייה בסרטונים שמורים
בפורמט GVI, לאחר שסיומת הקבצים פשוט משתנה מ-GVI ל-AVI.
כמו כן תוכנות כמו VirtualDub מאפשרים קריאה של פורמט GVI והמרתו לכל פורמט וידאו אחר, לפי בחירה.
שימוש חיצוני בקובצי גוגל וידאו
גוגל וידאו מאפשר בחירה של קטעי וידאו להדבקה ושילוב באתרי אינטרנט אחרים - ומספק למשתמשים קוד HTML בצמוד לקובץ הווידאו.
הדבר מאפשר לאתרים להציג כמות גדולה של קטעי וידאו כאשר האחסון נעשה על ידי גוגל וידאו, ומבלי להוות בעיות עומס בקצב תנועת האינטרנט לאתר.
על מנת להעלות תוכן וידאו משתמשים נדרשו להוריד את תוכנת ההעלאה של גוגל וידאו (Google Video Uploader) או באמצעות דף מיוחד באתר כדי להעלות סרטונים לאתר.
חברות הפקה עם תוכני וידאו של 1,000 שעות או יותר יכלו לפנות לתוכנית הפרימיום.
תוכנת ההעלאה קיימת למשתמשי חלונות, מקינטוש (OSX) ולינוקס, אך דף העלאה זמין לכל דפדפן.
גוגל וידאו החזיקה בנתח שוק מצומצם בשוק שיתוף הווידאו באינטרנט, בוצעו בו סביבות ה-2.5 מיליון העלאות של תוכני וידאו.
תחילה השירות היה זמין בארצות הברית, בחלוף הזמן גוגל וידאו נתמכה במדינות רבות ביניהן אנגליה, צרפת, גרמניה, איטליה, קנדה, יפן וישראל.
למרות זאת למפרסם ניתנה ההזדמנות להגביל את זמינות התוכן למדינות מסוימות.
השירות גוגל וידאו הושק על מנת לספק ארכיון קטעי וידאו בתחומי עניין רבים, תכניו כללו תוצרת עצמית של הגולשים ואף שימש כתשתית עסקית למפרסמים שהעלו טריילרים ופרסומות.
תוצאות החיפוש היו מוצגות עם אפשרות לצפייה בקטעים מתוך הווידאו ובנוסף לכך החיפוש כלל גם כן קטעי וידאו מאתרים חיצוניים.
גוגל טוק הייתה תוכנת מסרים מיידיים מבית היוצר של חברת גוגל.
התוכנה אפשרה לדבר ב־VoIP, לשלוח הודעות טקסט, להעביר מסמכים ותמונות, להשאיר הודעות קוליות ואפשרויות נוספות.
גרסת הבטא של התוכנה הושקה בתאריך 24 באוגוסט 2005. בדצמבר 2005 הוגשה תביעה נגד גוגל על כך ששירות google talk - מפר פטנט.
גוגל טוק פעלה רק על מערכת ההפעלה חלונות אבל לאחר שהושק ה-Google Talk gadget היה אפשר להשתמש בגוגל טוק בכל מערכת הפעלה עם דפדפן אינטרנט.
גוגל טוק הייתה פתוחה לשימוש בחינם וללא פרסומות לבעלי חשבון גוגל.
ב-16 במאי 2013 גוגל טוק אוחד אל תוך שירות גוגל פלוס hangouts.
ב-26 ביוני 2017 הוחלפה רשמית התוכנה לתוכנת hangouts.
ב-5 ביולי 2017 הפסיקה להתמך גם באמצעות מכשירי אנדרואיד בגרסה 2.2.
אפשרות שליחת מסרים מג'ימייל לגוגל טוק.
אפשרות לקבל התראות כשמקבלים דוא"ל.
לדבר עם מספר אנשים יחד.
גוגל דוקס הוא מעבד תמלילים מקוון הכלול בחבילת כלי העריכה החינמיים Google Docs Editors המבוססת על גבי רשת האינטרנט של חברת Google, בחבילת כלי העריכה כלולים גם היישומים Google Sheets, Google Slides, Google Drawings, Google Forms, Google Sites ו-Google Keep.
כלי העריכה של Google Docs נגיש למשתמש באמצעות דפדפן האינטרנט כיישום מבוסס אינטרנט וזמין גם כיישומון נייד באנדרואיד ו-iOS וכיישום שולחן עבודה במערכת ההפעלה Chrome OS של Google.
Google Docs מאפשר למשתמשים ליצור ולערוך מסמכים מקוונים תוך שיתוף פעולה עם משתמשים אחרים בזמן אמת.
משתמשים יכולים לעקוב אחר העריכות של משתמשים אחרים באמצעות היסטוריית גרסאות המציגה שינויים.
מיקום כל עורך במסמך מודגש בעזרת סמן בצבע ייחודי לעורך ומערכת הרשאות מסדירה את מה שהמשתמשים יכולים לעשות.
בעדכוני מערכת של הכלי הושקו תכונות שונות המשתמשות בלמידת מכונה, כולל תכונת "סייר", המציעה תוצאות חיפוש המבוססות על תוכן מסמך ו"פריטי פעולה", המאפשרות למשתמשים להקצות משימות למשתמשים אחרים.
Google Docs תומך בפתיחת ושמירת מסמכים בתצורות OpenDocument, טקסט עשיר, טקסט Unicode רגיל, HTML ו-Microsoft Word.
אפשרות ייצוא לתצורות PDF ו-EPUB מיושמות גם כן.
Google Docs החל את דרכו מחיבור שני מוצרים נפרדים: Writely ו-XL2Web.
Writely היה מעבד תמלילים מבוסס אינטרנט שנוצר על ידי חברת התוכנה Upstartle והושק באוגוסט 2005. פיתוח המעבד התחיל כניסוי של המתכנתים סם שילאס, סטיב ניומן וקלאודיה קרפנטר, שרצו לנסות את טכנולוגיית AJAX החדשה דאז ואת הפונקציה "תוכן הניתן לעריכה" בדפדפנים.
ב-9 במרץ 2006 הודיעה גוגל על רכישת Upstartle ושינתה את שם המוצר ל-Google Docs.
ביולי 2009, הורידה Google את סטטוס בדיקת הבטא מ-Google Docs.
במרץ 2010 רכשה גוגל את DocVerse, חברת שיתוף פעולה בין מסמכים מקוונת.
הכלי של DocVerse אפשר שיתוף פעולה מקוון של משתמשים רבים במסמכי Microsoft Word, כמו גם בתצורות אחרות של Microsoft Office, כגון Excel ו-PowerPoint.
שיפורים המבוססים על DocVerse הוכרזו ושוחחרו לציבור באפריל 2010. ביוני 2012, רכשה גוגל את Quickoffice, חבילת כלי עבודה עבור מכשירים ניידים.
במקביל, יצאו ישומוני Chrome, שסיפקו קיצורי דרך לשירות בדף הכרטיסייה החדש של Chrome.
בפברואר 2019, Google הכריזה על הוספת אפשרות להצעות דקדוק במעבד התמלילים, והרחיבה את בדיקת האיות באמצעות טכניקות תרגום מכונה כדי לעזור במציאת שגיאות דקדוקיות מורכבות.
משתמשים יכולים לגשת לכל המסמכים, כמו גם לקבצים אחרים, ביחד באמצעות אתר Google Drive.
ביוני 2014, Google פרסמה דף בית ייעודי לאתר Docs, המכיל רק קבצים שנוצרו עם השירות.
בשנת 2014 השיקה גוגל אפליקציה ייעודית לנייד עבור Docs במערכות ההפעלה הניידות של Android ו-IOS.
אתר האינטרנט לנייד עבור Docs עודכן בשנת 2015 עם ממשק "פשוט ואחיד יותר", ובעוד שמשתמשים יכולים לקרוא קבצים דרך אתרי הסלולר, משתמשים שינסו לערוך ינותבו לכיוון האפליקציה הייעודית לנייד, ובכך ימנעו עריכה באינטרנט לנייד.
Google Docs והיישומים האחרים של Google Drive חבילת לשמש שיתופי כלי עריכה שיתופית של מסמכים בזמן אמת.
ניתן לשתף, לפתוח ולערוך מסמכים על ידי משתמשים מרובים בו זמנית, והמשתמשים יכולים לראות שינויים תווים לפי תו כאשר משתפי פעולה אחרים מבצעים עריכות.
שינויים נשמרים באופן אוטומטי בשרתי גוגל, והיסטוריית גרסאות נשמרת באופן אוטומטי כך שניתן יהיה לצפות ולערוך שינויים קודמים.
המיקום הנוכחי של עורך מיוצג עם צבע/סמן ספציפי לעורך, כך שאם עורך אחר צופה בחלק זה של המסמך הוא יכול לראות עריכות תוך כדי התרחשותן.
ישנו צ'אט בסרגל צד המאפשר למשתפי פעולה לדון בעריכות.
היסטוריית הגרסאות מאפשרת למשתמשים לראות את התוספות שבוצעו במסמך, כאשר כל מחבר נבדל לפי צבע.
ניתן להשוות רק גרסאות סמוכות, והמשתמשים אינם יכולים לשלוט בתדירות שמירת הגרסאות.
ניתן לייצא קבצים למחשב המקומי של המשתמש במגוון פורמטים (ODF, HTML, PDF,RTF, טקסט, Office Open XML).
במרץ 2014 הציגה Google תוספות, כלים חדשים של מפתחי צד שלישי המוסיפים תכונות נוספות ל-Google Docs.
על מנת להציג ולערוך מסמכים במצב לא מקוון במחשב, משתמשים צריכים להשתמש בדפדפן האינטרנט של Google Chrome.
תוסף כרום של Google Docs לא מקוון, מאפשר למשתמשים לאפשר תמיכה לא מקוונת בקובצי Docs באתר Google Drive.
אפליקציות אנדרואיד ו-iOS תומכות באופן מקורי בעריכה לא מקוונת.
ביוני 2014 הציגה Google את "עריכות מוצעות" ב-Google Docs; במסגרת הרשאת "גישת הערות", המשתתפים יכולים להציע הצעות לעריכות שהמחבר יכול לקבל או לדחות, בניגוד ליכולת העריכה המלאה.
באוקטובר 2016 הכריזה גוגל על "פריטי פעולה" עבור Docs.
אם משתמש כותב משפטים כגון "ריאן כדי לעקוב אחר התסריט המרכזי", השירות יקצה את הפעולה הזו באופן אינטליגנטי ל"ריאן".
גוגל מצהירה שהדבר יקל על משתפי פעולה אחרים לראות איזה אדם אחראי לאיזו משימה.
כאשר משתמש מבקר ב-Google Drive, Docs, Sheets או Slides, כל הקבצים עם משימות שהוקצו להם יסומנו עם תג.
בשנת 2012 הוצג כלי מחקר בסיסי.
זה הורחב ל-"סייר" בספטמבר 2016, בעל פונקציונליות נוספת באמצעות למידת מכונה.
ב-Google Docs, Explore מציג תוצאות חיפוש רלוונטיות של Google המבוססות על מידע במסמך, ופשוט איסוף מידע.
משתמשים יכולים גם לסמן טקסט מסמך ספציפי, ללחוץ על חקור ולראות תוצאות חיפוש המבוססות על הטקסט המסומן בלבד.
בדצמבר 2016 הציגה Google תכונת ציטוטים מהירה ל-Google Docs.
כלי הציטוט המהיר מאפשר למשתמשים "להכניס ציטוטים כהערות שוליים בלחיצת כפתור" באינטרנט באמצעות תכונת ה-Explore שהוצגה בספטמבר.
תכונת הציטוט סימנה גם את ההשקה של פונקציות ה-Explore בחשבונות G Suite for Education.
ניתן לצפות בקבצים בתצורות הבאות ולהמיר אותם לתצורת הבאות:
עבור מסמכי טקסט מעוצבים: OpenDocument, פורמט טקסט עשיר, HTML, טקסט רגיל Unicode, Microsoft Word.
מגבלות לגודל קבצים הניתנים להוספה, אורך המסמך הכולל והגודל מפורטים להלן:
עד 1.02 מיליון תווים, ללא קשר למספר הדפים או גודל הגופן.
קובצי מסמכים שהומרו לתצורת .gdoc (Docs) אינם יכולים להיות גדולים מ-50 מגה-בייט.
תמונות שהוכנסו לא יכולות להיות גדולות מ-50 מגה-בייט, והן חייבות להיות בתצורת .jpg, .png או .gif.
Google Docs ניתן לשימוש ללא תשלום עבור אנשים פרטיים, אך זמינה גם כחלק מחבילת Google Workspace לעסקים, ומאפשרת פונקציונליות נוספת ממוקדת לארגונים בתשלום מנוי חודשי.
התוסף יכול לשמש לפתיחת קובצי Office המאוחסנים במחשב באמצעות Chrome, כמו גם לפתיחת קובצי Office מרשת האינטרנט (בצורה של קבצים מצורפים בדוא"ל, תוצאות חיפוש באינטרנט וכדומה) מבלי להוריד אותם למחשב.
התוסף מותקן במערכת ההפעלה Chrome כברירת מחדל.
העותק המקוון עודכן אוטומטית בכל פעם שמסמך Microsoft Word נשמר.
ניתן היה לערוך מסמכי Microsoft Word באופן לא מקוון ולסנכרן מאוחר יותר כאשר הם מחוברים לאינטרנט.
Google Cloud Connect שמר על גרסאות מסמכים קודמות של Microsoft Word ואפשר למספר משתמשים לשתף פעולה על ידי עבודה על אותו מסמך בו זמנית.
Google Cloud Connect הופסק באפריל 2013 מכיוון שלפי Google, שירות Google Drive משיג את כל המשימות הנ"ל, "עם תוצאות טובות יותר".
במאי 2017 החלה להתפרץ התקפת פישינג בדמות מייל המתחזה לאלו היוצאים מטעם Google Docs.
במיילים התנוססה הודעת התחזות מטעם מישהו שהיעד מכיר וביקש לשתף איתו מסמך.
לאחר לחיצה על הקישור בדוא"ל, המשתמשים הופנו לדף הרשאות אמיתי של חשבון גוגל, שם ביקשה תוכנת הדיוג, אפליקציה של צד שלישי בשם "Google Docs", לגשת לחשבון Google של המשתמש.
לאחר קבלת התוכנה, קיבלה התוכנה גישה להודעות Gmail ולפנקס הכתובות של המשתמש, ושלחה הזמנות מסמכים חדשות להונאה לאנשי הקשר שלו.
התקפת הדיוג תוארה על ידי כלי התקשורת "מסיבית" וכן "נפוצה", כתב אתר "The Next Web" נאפייר לופז כתב שזה 'מאוד קל ליפול'.
אחת הסיבות שההתקפה הייתה כה יעילה הייתה שהודעות הדוא"ל שלה עברו באמצעות תוכנות דואר זבל ואבטחה, והשתמשו בכתובת גוגל אמיתית.
תוך שעות, ההתקפה הופסקה ותוקנה על ידי גוגל, כאשר דובר קבע כי "נקטנו צעדים כדי להגן על משתמשים מפני הודעת דוא"ל המתחזה ל-Google Docs, והשבתנו חשבונות פוגעניים.
הסרנו את הדפים המזויפים, העברנו עדכונים באמצעות גלישה בטוחה, וצוות מניעת השימוש לרעה שלנו פועל כדי למנוע זיוף מסוג זה לחזור על עצמו".
באותו יום, Google עדכנה את Gmail באנדרואיד כך שתוכל להגן מפני התקפות פישינג.
כלי תקשורת הבחינו כי אף על פי שההגנה הנוספת הוכרזה באותו היום שבו התקפה, ייתכן ש"אולי לא מנע את ההתקפה השבוע, מכיוון שהתקיפה כללה אפליקציה זדונית ומזויפת של "גוגל דוקס" שהתארחה בעצמה על שרתי החברה.
בתחילת מאי 2017 דיווחה "ארס טכניקה" כי "לפחות שלושה חוקרי אבטחה" העלו סוגיות בנוגע לאיום, אחד מהם באוקטובר 2011, וכי ייתכן שהתוקף או התוקפים מאחורי האירוע בפועל "העתיקו את הטכניקה מפרסום קודם של חוקר אבטחה אחר ב-GitHub בפברואר".
יתר על כן, הדו"ח ציין כי גוגל הוזהרה שוב ושוב על ידי חוקרים מפני האיום הפוטנציאלי, כאשר חוקר האבטחה גרג קרסון אמר ל-"Ars Technica" כי "אני לא חושב שגוגל הבינה לגמרי עד כמה חמורה הפרצה, אבל פצחנים אכן הבינו זאת".
באוקטובר 2017, בעקבות עדכון בצד השרת של חברת גוגל, החלו מסמכי Google Docs של משתמשים ברחבי העולם להיות מסומנים באקראי ובשוגג ככאלו המפרים את מדיניות "תנאי השימוש" לכאורה.
תיקון לקוד פורסם זמן קצר לאחר מכן, אך התקלה העלתה לסדר היום את מידת השליטה של גוגל בתוכן המשתמשים, כולל ניתוח התוכן של המסמכים, כמו גם היכולת שלה לסגור משתמשים מכל מקום ובכל זמן, כולל ברגעי עבודה קריטיים ולמנוע מהם גישה למסמכים שלהם.
גוֹגֶל מוֹגֶל (בפולנית: Kogel mogel) הוא משקה ביצים המשמש כתרופת סבתא במטבח היהודי וכקינוח במטבחים הפולני והאוקראיני.
המשקה משמש כתרופה לכאב גרון, לשיעול, לצרידות ולהצטננות.
מקור המשקה במטבח היהודי בכפרי מרכז אירופה במאה ה-17. המאכל עשוי חלמוני ביצים המוקצפים יחד בתוספת חלב חם וממתיק כלשהו, לרוב דבש, אך גם סוכר.
יש המוסיפים לו רכיב אלכוהולי, כגון רום.
עדות לשימוש ברכיבי המשקה לשיפור הקול מופיעה כבר בסוף המאה ה-13 במרכז אירופה: "ועוד יורנו רבינו על מה שראיתי בני אדם אוכלין שרשין מתוקין בשבת להנעים קול ודברים אחרים שאין דרך לאוכלם, וגם גומעים ביצה חיה" (שאלת ר' שמואל בר' ברוך, בתוך שו"ת ר' חיים אור זרוע, סימן נו).
הקינוח הפך פופולרי בפולין במחצית השנייה של המאה ה-20, בתקופת השלטון הקומוניסטי במדינה.
גוגל מפות הוא יישום רשת של גוגל, אשר הציג מפות על גבי תמונות לוויין וצילומי אוויר של העולם כולו.
השירות יכול להציג ארבעה מצבים: מפה רגילה, צילומי לוויין, הדמיה תלת־ממדית של פני השטח ותצלומים מפני השטח.
גוגל מפות מאפשר גם לראות תמונות של הרחוב על ידי לוויין שמקומו בחלל שמצלם את הרחוב.
על פי רעיון זה יצרו גוגל ונאס"א את Google Mars ו-Google Moon.
גוגל מפות משתמשת בגרסת מפה דומה לזו של היטל מרקטור ולכן אין ביכולתה להציג אזורים הנמצאים סביב הקטבים.